Slaigo grafystė
Slaigo grafystė (air. Contae Shligigh, angl. County Sligo) – Airijos grafystė Konachte. Sligeach reiškia „vieta gausi kriauklių“. Grafystės centras Slaigas. Teritorijoje yra Benbalbinas, Gilo ežeras. Tarp įžymybių taip pat yra Karoumoras (Carrowmore) – senovinės megalitinės kapinės. Krantą skalauja Donegalo įlanka. Slaigo grafystėje vaikystę praleido garsus airių rašytojas, Nobelio premijos laureatas – Viljamas Batleris Jeitsas (William Butler Yeats).